
งานประชุมวิชาการมหาวิทยาลัยรังสิต ประจำปี  2556
RSU Research Conference 2013
วันพฤหัสบดีที่ 4  เมษายน  2556
ณ  ห้อง Auditorium ชั้น 2  อาคาร Digital Multimedia Complex (ตึก 15)  มหาวิทยาลัยรังสิต
หลักการและเหตุผล

ภารกิจที่สำคัญของมหาวิทยาลัยและสถาบันการศึกษา คือ การพัฒนาคุณภาพการศึกษาบนพื้นฐานของ    การวิจัยและพัฒนา เพื่อให้ได้มาซึ่งองค์ความรู้ใหม่และนวัตกรรม สามารถตอบสนองความต้องการของสังคมและประเทศชาติ มหาวิทยาลัยรังสิตตระหนักถึงความสำคัญของการวิจัยเป็นอย่างยิ่ง ทั้งในด้านการวิจัยเพื่อสร้าง             องค์ความรู้ใหม่ การวิจัยและพัฒนา การวิจัยเพื่อพัฒนาการเรียนการสอน โดยส่งเสริมและสนับสนุนการสร้างงานวิจัยของคณาจารย์ บุคลากร และนักศึกษาของมหาวิทยาลัย เพื่อให้ผลงานวิจัยที่มีคุณค่าต่อสังคมได้ถูกเผยแพร่ต่อสาธารณะอันจะก่อให้เกิดการนำผลงานวิจัยไปใช้ในสถานการณ์จริง เป็นเวทีสาธารณะด้านการวิจัยและวิชาการสำหรับบุคลากรทั้งภายในและภายนอก ตลอดจนชุมชนที่จะเข้ามามีส่วนร่วมในการกระตุ้นให้เกิดการพัฒนางานวิจัยที่เข้มแข็ง ยั่งยืน และตอบสนองต่อความต้องการของสังคมร่วมกันอย่างแท้จริง  มหาวิทยาลัยรังสิต ร่วมกับเครือข่ายวิจัยประชาชื่น จึงกำหนดจัดงานประชุมวิชาการ ประจำปี  2556 ขึ้น
วัตถุประสงค์
1. เพื่อเป็นเวทีวิชาการในการเผยแพร่ผลงานวิชาการในกลุ่มสาขาต่าง ๆ ทั้งแพทยศาสตร์ วิทยาศาสตร์กายภาพ และวิทยาศาสตร์สุขภาพ วิศวกรรมศาสตร์และเทคโนโลยี สถาปัตยกรรมศาสตร์และการออกแบบ มนุษยศาสตร์และสังคมศาสตร์ การพัฒนาการเรียนการสอน และการวิจัยสถาบัน ในวงกว้างระดับประเทศ 
2. เพื่อกระตุ้นให้คณาจารย์ บุคลากร  ตลอดจนบุคคลทั่วไปตระหนักถึงความสำคัญของงานวิจัย และเกิดการแลกเปลี่ยนเรียนรู้ประสบการณ์ ตลอดจนข้อคิดเห็นในการพัฒนางานวิจัย อันจะทำให้เกิดงานวิจัยที่มีประสิทธิภาพมากยิ่งขึ้น 
3. เพื่อรวบรวมบทความวิจัยในรูปแบบของเอกสารเชิงวิชาการ และสร้างเครือข่ายในการพัฒนางานวิจัยให้เกิดขึ้นระหว่างนักวิจัย สถาบันการศึกษา ตลอดจนหน่วยงานทั้งภาครัฐบาลและภาคเอกชน  
ผู้รับผิดชอบโครงการ

ฝ่ายวิชาการ  โดยสถาบันวิจัย มหาวิทยาลัยรังสิต
ผลที่คาดว่าจะได้รับ

1. ได้องค์ความรู้ที่เป็นรูปธรรมในเรื่องวิชาการสายแพทยศาสตร์ วิทยาศาสตร์กายภาพ และวิทยาศาสตร์สุขภาพ วิศวกรรมศาสตร์และเทคโนโลยี สถาปัตยกรรมศาสตร์และการออกแบบ มนุษยศาสตร์และสังคมศาสตร์ การพัฒนาการเรียนการสอน และการวิจัยสถาบัน

2.  ได้เครือข่ายการเรียนรู้ที่จะส่งเสริมให้เกิดการนำองค์ความรู้ไปต่อยอด และพัฒนาวิชาการเพื่อรับใช้สังคมและประเทศชาติ
วัน เวลา และสถานที่จัดประชุมวิชาการ
วันพฤหัสบดีที่ 4 เมษายน 2556 ณ ห้อง Auditorium ชั้น 2 อาคาร Digital Multimedia Complex  (ตึก 15) มหาวิทยาลัยรังสิต
ผู้เข้าร่วมโครงการ


1.  วิทยากรกิตติมศักดิ์

2.  ผู้บริหาร คณาจารย์ นักศึกษา ผู้นำองค์กร/ผู้นำชุมชน

3.  นักวิจัย นักวิชาการ และผู้สนใจทั่วไป
รูปแบบการประชุม

1.  การบรรยายพิเศษโดยวิทยากรกิตติมศักดิ์

2.   นิทรรศการผลงานวิจัยของหน่วยงานต่าง ๆ ทั้งภายในและภายนอกมหาวิทยาลัยรังสิต

3.  การนำเสนอผลงานวิจัยแบบบรรยายและแบบโปสเตอร์
กลุ่มงานวิจัย/นิทรรศการผลงานวิจัยที่เปิดรับพิจารณา

ขอเรียนเชิญนักวิชาการและนักวิจัยจัดส่งผลงานวิจัยในรูปแบบนิพนธ์ต้นฉบับ (Manuscript) เพื่อเผยแพร่ลงในเอกสารประชุมวิชาการ มหาวิทยาลัยรังสิต ประจำปี 2556 ทั้งนี้ ผลงานวิจัยที่จะจัดส่ง  เป็นผลงานที่ไม่เคยเผยแพร่มาก่อน และเป็นผลงานที่เกี่ยวข้องกับสาขาวิชาหรือกลุ่มสาขาวิชาดังต่อไปนี้
1. แพทยศาสตร์ วิทยาศาสตร์กายภาพ และวิทยาศาสตร์สุขภาพ
2. วิศวกรรมศาสตร์และเทคโนโลยี
3. สถาปัตยกรรมศาสตร์และการออกแบบ
4. มนุษยศาสตร์และสังคมศาสตร์
5. วิจัยพัฒนาการเรียนการสอน
6. วิจัยสถาบัน
ผลงานวิจัยทุกเรื่อง ที่ได้รับการตอบรับให้นำเสนอในงานประชุมวิชาการนี้ จะถูกนำมารวบรวมและจัดทำเป็นเอกสารประกอบการประชุมวิชาการ (Proceedings) ในรูปเอกสารรวมบทคัดย่อและสื่อ CD-ROM  (บทความฉบับเต็ม)
การจัดเตรียมนิพนธ์ต้นฉบับ (Manuscript preparation)
การจัดเตรียมต้นฉบับโปรดดูตามเอกสารแนบ 1 และตัวอย่างการเตรียมนิพนธ์ต้นฉบับและ Download Template รูปแบบการพิมพ์ ได้ที่ เว็บไซต์สถาบันวิจัย มหาวิทยาลัยรังสิต http://rsuconference.rsu.ac.th
การส่งผลงานวิจัย
สามารถลงทะเบียนและส่ง ไฟล์นิพนธ์ต้นฉบับผ่านทางเว็บไซต์ http://rsuconference.rsu.ac.th ทั้งนี้ไฟล์นิพนธ์ต้นฉบับต้องส่ง 2 รูปแบบ คือ ไมโครซอฟต์เวิร์ด (Microsoft Word) เวอร์ชัน 2007, 2003 และ PDF
ประเภทการนำเสนอผลงาน
(  การนำเสนอด้วยการบรรยาย นำเสนอเรื่องละ 12 นาที ซักถาม 3 นาที สื่อที่ใช้ในการนำเสนอให้จัดทำโดยใช้โปรแกรม  Microsoft Office PowerPoint  เวอร์ชัน 2007, 2003 หรือ XP 

(  การนำเสนอด้วยโปสเตอร์ เพื่อความเป็นระเบียบและเป็นมาตรฐานเดียวกัน ขอให้ผู้เสนอผลงาน จัดทำโปสเตอร์ตามหลักเกณฑ์ดังต่อไปนี้ ทั้งนี้ ผู้เสนอผลงานจะต้องอยู่ประจำบอร์ดตามเวลาที่กำหนด
· ขนาดของบอร์ดกว้าง 1 เมตร สูง 1.5 เมตร 
· การจัดทำโปสเตอร์ ต้องมีขนาด A0 เท่านั้น (88 เซนติเมตร x 120 เซนติเมตร) โดยมี
· หัวเรื่องงานวิจัย ขนาด Font 120 points

· ชื่อผู้ทำการวิจัย ขนาด Font 60 points

· เนื้อเรื่อง ขนาด Font 40 points  
· รูปภาพประกอบงานวิจัย ควรมีความละเอียดไม่น้อยกว่า 300 Pixels  เพื่อคุณภาพในการจัดพิมพ์และติดบนวัสดุที่มีความแข็ง เช่น PVC หรือ Future Board

· เว้นระยะขอบโดยรอบ อย่างน้อย 7 เซนติเมตร  
การคัดเลือกผลงานวิจัยดีเด่น 
พิจารณาโดยคณะอนุกรรมการวิชาการ/คณะทำงานแต่ละสาขาวิชา โดยมีเกณฑ์การคัดเลือกผลงาน ดังนี้
- ความสำคัญและที่มาของปัญหาวิจัย

20
คะแนน
- รูปแบบและวิธีวิจัย 
 


30 
คะแนน
- ประโยชน์และการนำไปประยุกต์ใช้

30
คะแนน
- จุดเด่น/ลักษณะเด่นของการวิจัย 


20
คะแนน






รวม
100
คะแนน
รางวัลนำเสนอผลงานวิจัยดีเด่น แบบบรรยาย จำนวน  6 รางวัล ๆ ละ 3,000 บาท และ แบบโปสเตอร์ จำนวน 1 รางวัล ๆ ละ 2,000 บาท รายละเอียดดังนี้
การนำเสนอภาคการบรรยาย  จำนวน  6  รางวัล  ประกอบด้วย
กลุ่มแพทยศาสตร์ วิทยาศาสตร์กายภาพ และวิทยาศาสตร์สุขภาพ 
จำนวน 1 รางวัล 
กลุ่มวิศวกรรมศาสตร์และเทคโนโลยี



จำนวน 1 รางวัล 
กลุ่มสถาปัตยกรรมศาสตร์และการออกแบบ



จำนวน 1 รางวัล 
กลุ่มมนุษยศาสตร์และสังคมศาสตร์




จำนวน 1 รางวัล 
กลุ่มวิจัยพัฒนาการเรียนการสอน




จำนวน 1 รางวัล 
กลุ่มวิจัยสถาบัน






จำนวน 1 รางวัล
การนำเสนอภาคโปสเตอร์   จำนวน  1  รางวัล  
เมื่อผู้วิจัยนำเสนอผลงานวิจัยตามวันและเวลาที่กำหนดในการประชุมจะได้รับเกียรติบัตรและหากได้รับคัดเลือกเป็นผลงานวิจัยดีเด่นก็จะได้รับเงินรางวัลพร้อมเกียรติบัตร 
ปฏิทินกรอบเวลา

	กิจกรรม
	กรอบเวลา

	กำหนดส่งผลงานเพื่อการพิจารณา
     -  ส่งนิพนธ์ต้นฉบับสมบูรณ์เพื่อนำเสนอภาคบรรยาย
     -  ส่งบทคัดย่อเพื่อนำเสนอภาคโปสเตอร์
	  ตั้งแต่1 พฤศจิกายน 2555 – 20 ธันวาคม 2555
ตั้งแต่1 พฤศจิกายน 2555 – 25 ธันวาคม 2555

	ประกาศผลการพิจารณาจากผู้ทรงคุณวุฒิ (Peer review)
	ภายใน 28 กุมภาพันธ์ 2556

	กำหนดลงทะเบียนเข้าฟังการบรรยาย/นำเสนอผลงาน
	                    ตั้งแต่1 พฤศจิกายน 2555 – 25 มีนาคม 2556


อัตราค่าลงทะเบียน
	ประเภท
	รายการ
	ค่าลงทะเบียน

	ผู้นำเสนอผลงานวิจัย
(ส่งนิพนธ์ต้นฉบับเป็นภาษาอังกฤษ)
	เอกสารรวมบทคัดย่อ/CD Proceedings บทความฉบับเต็ม/ของที่ระลึก/อาหารกลางวัน/อาหารว่าง
	2,500 บาท 

	ผู้นำเสนอผลงานวิจัย
(ส่งนิพนธ์ต้นฉบับเป็นภาษาไทย)
	เอกสารรวมบทคัดย่อ/CD Proceedings บทความฉบับเต็ม/ของที่ระลึก/อาหารกลางวัน/อาหารว่าง
	2,000 บาท 

	ผู้สนใจเข้ารับฟังการปาฐกถาพิเศษและการนำเสนอผลงาน
	เอกสารรวมบทคัดย่อ/CD Proceedings บทความฉบับเต็ม/ของที่ระลึก/อาหารกลางวัน/อาหารว่าง
	500 บาท

	หมายเหตุ  
     1. ผู้ที่ต้องการเสนอผลงาน เมื่อลงทะเบียนส่งผลงานเรียบร้อยแล้วโปรดชำระเงินค่าลงทะเบียนภายใน 1 สัปดาห์ มิฉะนั้นจะไม่มีสิทธิ์เสนอผลงาน
     2.  หากผลงานของท่านได้รับมติจากผู้ทรงคุณวุฒิว่าไม่ผ่าน หรือผ่าน แต่ท่านไม่ได้มานำเสนอผลงาน ทางผู้ดำเนินการขอสงวนสิทธิ์ไม่คืนเงินค่าลงทะเบียนดังกล่าว


รายละเอียดการชำระค่าลงทะเบียน

หมายเหตุ  เมื่อท่านโอนเงินเข้าบัญชีแล้วกรุณาแนบใบโอนเงิน (ระบุชื่อผู้ลงทะเบียนและรายละเอียดที่ต้องการให้ระบุในใบเสร็จรับเงิน) ส่งแฟกซ์ที่หมายเลข 0-2791-5689 หรือ E-mail : rsuconference@rsu.ac.th เพื่อจะได้ดำเนินการออกใบเสร็จรับเงินให้ท่านล่วงหน้าต่อไป
ติดต่อสอบถามรายละเอียดเพิ่มเติมได้ที่

สถาบันวิจัย มหาวิทยาลัยรังสิต

52/347  พหลโยธิน 87  ตำบลหลักหก  อำเภอเมือง  จังหวัดปทุมธานี 12000


ห้อง 505  ชั้น 5  อาคารอาทิตย์ อุไรรัตน์ 

โทร.0-2791-5686 -91  หรือ E-mail : rsuconference@rsu.ac.th 

กำหนดการ
การประชุมวิชาการ มหาวิทยาลัยรังสิต ประจำปี 2556
วันพฤหัสบดีที่ 4  เมษายน  2556
ณ ห้อง Auditorium ชั้น 2  อาคาร Digital Multimedia Complex (ตึก 15)  มหาวิทยาลัยรังสิต
	08.30-09.00 น.
	ลงทะเบียน

	09.00-09.30 น.
	พิธีเปิดงานประชุมวิชาการ 

โดย ดร.อาทิตย์ อุไรรัตน์  อธิการบดีมหาวิทยาลัยรังสิต

	09.30-11.15 น.
	การเสวนาพิเศษ “การศึกษาคือนวัตกรรม”

	11.15-11.30 น.
	พักรับประทานอาหารว่าง  ชมนิทรรศการ และแยกตามกลุ่ม

	11.30-12.15 น.
	การนำเสนอผลงานวิจัย แบบบรรยาย 1 (Oral Session 1)

- กลุ่มแพทยศาสตร์ วิทยาศาสตร์กายภาพ และวิทยาศาสตร์สุขภาพ
- กลุ่มวิศวกรรมศาสตร์และเทคโนโลยี
- กลุ่มสถาปัตยกรรมศาสตร์และการออกแบบ
- กลุ่มมนุษยศาสตร์และสังคมศาสตร์
- กลุ่มวิจัยพัฒนาการเรียนการสอน
- กลุ่มวิจัยสถาบัน

	12.15-13.30 น.
	พักรับประทานอาหารกลางวัน

	13.30-15.15 น.
	การนำเสนอผลงานวิจัย แบบบรรยาย 2 (Oral Session 2)

- กลุ่มแพทยศาสตร์ วิทยาศาสตร์กายภาพ และวิทยาศาสตร์สุขภาพ
- กลุ่มวิศวกรรมศาสตร์และเทคโนโลยี
- กลุ่มสถาปัตยกรรมศาสตร์และการออกแบบ
- กลุ่มมนุษยศาสตร์และสังคมศาสตร์
- กลุ่มวิจัยสถาบัน

	
	ปิดการประชุม

